ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
19 ส.ค. 2559

สรุปภาวะตลาดภาคเช้า : แกว่งแคบ – SET แกว่งแคบในช่วงที่ไม่ค่อยมีปัจจัยกำหนดทิศทางตลาดในภาพรวมนัก และรอความชัดเจนเรื่องแนวโน้มดอกเบี้ยของเฟด ซึ่งคาดว่าเยลเลนอาจส่งสัญญาณในถ้อยแถลง สำหรับการประชุม Jackson Hole ในวันศุกร์หน้าที่ 26 ส.ค. ทั้งนี้ SET ปิดตลาดช่วงเช้าที่ระดับ 1548.06 จุด +1.05 จุด หรือ +0.07% ด้วยมูลค่าซื้อขายที่ระดับ 2.5 หมื่นลบ. กลุ่มหลักพลังงาน แบงก์ และ ICT ปิดบวกลบไม่มากนักที่ +0.6%, -0.8% และ +0.2% ตามลำดับ ด้านตลาดภูมิภาคอยู่ในแดนลบ แต่ไม่มากนัก
กลยุทธ์ที่แนะนำ :ช่วงบ่าย: คาดแกว่งในช่วง 1545-1550 จุด หรือการย่อตัวลงสลับได้บ้าง ซึ่งหากยังไม่ต่ำกว่าบริเวณ 1537 จุด ยังเป็นภาพของการปรับขึ้นเพื่อทดสอบกรอบบนเดิมที่ 1560 จุด อีกครั้ง และมีแนวเป้าหมายที่ 1570-1580 จุด ส่วนกรณีต่ำกว่า 1537 จุด จะสร้างสัญญาณลบในภาพรวม กลยุทธ์ ควรเน้นขายปรับพอร์ตลงเรื่อยๆ เพื่อลดน้ำหนักการลงทุน ส่วนจะเข้าตลาดช่วงนี้ เน้นเพียงระยะสั้น ทั้งนี้ หุ้นแนะนำตามสัญญาณเทคนิค ได้แก่ ASEFA (รับ 7.50 ต้าน 8.10 Cut 7.30)